ലഹരിമരുന്നു കേസ്: ആര്യന് ഖാന് കപ്പലില് ഉണ്ടായിരുന്നില്ലെന്നു വാദം മുംബൈ: ലഹരിമരുന്നുകേസില് അറസ്റ്റിലായ ആര്യന് ഖാന് റെയ്ഡ് നടന്ന ആഡംബരക്കപ്പലിലേ ഉണ്ടായിരുന്നില്ലെന്നു വാദം. ആര്യന്റെ ജാമ്യഹര്ജി പരിഗണിക്കവേയാണ് അഭിഭാഷകന് അമിത് ദേശായി മുംബൈ സെഷന്സ് കോടതിയില് ഈ വാദം ഉന്നയിച്ചത്. ആര്യന്റെ കൈയില് പണമില്ലായിരുന്നു. അതുകൊണ്ടുതന്നെ ലഹരിമരുന്നു വാങ്ങാന് കഴിയില്ല. വാങ്ങാത്തതിനാല് ഉപയോഗിക്കാനാകില്ലെന്നും അമിത് ദേശായി വാദിച്ചു. നാര്കോട്ടിക്സ് കണ്ട്രോള് ബ്യൂറോയ്ക്ക് ആര്യനെ ഏതെങ്കിലും വിധത്തില് കേസുമായി ബന്ധിപ്പിക്കാന് കഴിഞ്ഞോയെന്നും അഭിഭാഷകന് ചോദിച്ചു. ആര്യന്റെ കൈയില്നിന്നോ ബാഗില്നിന്നോ മയക്കുമരുന്നു കണ്ടെടുത്തിട്ടില്ല. ഇതെല്ലാം ഗൂഡാലോചനയുടെ ഭാഗമാണ്. ആര്യനെ കേസില് കുടുക്കുകയായിരുന്നു. കപ്പലിനുള്ളില്വച്ച് ആരെയും അറസ്റ്റ് ചെയ്തിട്ടില്ല. പുറത്തുനിന്നാണ് അറസ്റ്റ് ചെയ്തതെന്നും അമിത് ദേശായി ചൂണ്ടിക്കാട്ടി. ആര്യനും വിദേശ പൗരനുമായി നടത്തിയ സംഭാഷണങ്ങള് കണ്ടെടുത്തിട്ടുണ്ടെന്നും എന്.സി.ബി. വാദിച്ചു. വലിയ തോതില് മയക്കുമരുന്ന് എത്തിക്കുന്നതിനെക്കുറിച്ചായിരുന്നു ചര്ച്ച. അത് ഒരിക്കലും സ്വന്തം ഉപയോഗത്തിനാവില്ല. സംഭാഷണത്തില് പങ്കെടുത്ത വിദേശിയെ കണ്ടെത്തേണ്ടതുണ്ട്. ഇതിന് കേന്ദ്ര വിദേശകാര്യ മന്ത്രാലയത്തിന്റെ സഹായം അഭ്യര്ഥിച്ചിട്ടുണ്ടെന്നും എന്.സി.ബി. ചൂണ്ടിക്കാട്ടി. അര്ബാസിന്റെ പക്കല്നിന്നു കണ്ടെടുത്ത ചരസ് തനിക്ക് ഉപയോഗിക്കാനായിരുന്നെന്ന് ആര്യന് സമ്മതിച്ചെന്നായിരുന്നു എന്.സി.ബിയുടെ മറ്റൊരു വാദം.എന്നാല്, ഇത്തരം മൊഴികള് നല്കാന് നിര്ബന്ധിക്കപ്പെടുന്നത് എങ്ങനെയെന്ന് കോടതിക്ക് അറിയാമെന്ന് അമിത് ദേശായി തിരിച്ചടിച്ചു. മറുപടിക്കു വാദിഭാഗം കൂടുതല് സമയം ആവശ്യപ്പെട്ടപ്പോള് പിന്നെ എന്തു കണ്ടിട്ടാണ് 20 പേരെ അറസ്റ്റ് ചെയ്തതെന്നായി പ്രതി അചിത് കുമാറിനായി ഹാജരായ അഭിഭാഷകന് അശ്വിന് തൂളിന്റെ ചോദ്യം. ജാമ്യാപേക്ഷയില് ഇന്നു വാദം തുടരും.